Document ID: 32014R1342

KOMISIJOS REGLAMENTAS (ES) Nr. 1342/2014
2014 m. gruodžio 17 d.
kuriuo iš dalies keičiami Europos Parlamento ir Tarybos reglamento (EB) Nr. 850/2004 dėl patvariųjų organinių teršalų IV ir V priedai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 850/2004 dėl patvariųjų organinių teršalų ir iš dalies keičiantį Direktyvą 79/117/EEB (1), ypač į jo 7 straipsnio 4 dalies a punktą bei 5 dalį ir į 14 straipsnio 2 bei 4 dalis,
kadangi:
(1)
Reglamentu (EB) Nr. 850/2004 į Sąjungos teisę perkelti įsipareigojimai, nustatyti Stokholmo konvencijoje dėl patvariųjų organinių teršalų (toliau - Konvencija), Europos bendrijos vardu patvirtintoje Tarybos sprendimu 2006/507/EB (2), ir 1979 m. Konvencijos dėl tolimų tarpvalstybinių oro teršalų pernašų protokole dėl patvariųjų organinių teršalų (toliau - Protokolas), Europos bendrijos vardu patvirtintame Tarybos sprendimu 2004/259/EB (3).
(2)
2009 m gegužės 4-8 d. vykusiame ketvirtajame Konvencijos šalių konferencijos susitikime buvo sutarta į Konvencijos priedus įrašyti chlordekoną, heksabrombifenilą, heksachlorcikloheksanus, įskaitant lindaną, pentachlorbenzeną, tetrabromdifenileterį, pentabromdifenileterį, heksabromdifenileterį ir heptabromdifenileterį, taip pat perfluoroktansulfonrūgštį ir jos darinius (toliau - PFOS);
(3)
atsižvelgiant į susirūpinimą dėl mokslinės informacijos apie patvariųjų organinių teršalų (POT) bromintų difenileterių ir PFOS kiekio ir koncentracijos gaminiuose ir atliekose išsamumo ir reprezentatyvumo, minėtos medžiagos laikinai įrašytos į Reglamento (EB) Nr. 850/2004 IV ir V priedus nenurodant didžiausios leistinos koncentracijos;
(4)
dabar papildomi moksliniai duomenys apie POT bromintų difenileterių ir PFOS kiekį ir koncentraciją gaminiuose ir atliekose jau įvertinti. Todėl siekiant užtikrinti, kad Reglamentas (EB) Nr. 850/2004 būtų taikomas vienodai, ir išvengti tolesnio minėtų medžiagų išmetimo į aplinką būtina be reikalo nedelsiant nustatyti didžiausią leistiną šių patvariųjų organinių teršalų koncentraciją;
(5)
2009 m. gruodžio 14-18 d. vykusioje 27-ojoje sesijoje Protokolo vykdomoji įstaiga nusprendė į Protokolą įtraukti heksachlorbutadieną, polichlorintus naftalenus ir trumposios grandinės chlorintus parafinus;
(6)
2011 m. balandžio 25-29 d. vykusiame Konvencijos šalių konferencijos penktajame posėdyje susitarta patvariųjų organinių teršalų, kurie turi būti pašalinti visame pasaulyje (išskyrus keletą atvejų), sąrašą papildyti endosulfanu;
(7)
atsižvelgiant į Protokolo vykdomosios įstaigos ir Konvencijos šalių konferencijos priimtus sprendimus būtina atnaujinti Reglamento (EB) Nr. 850/2004 IV ir V priedus įtraukiant minėtas medžiagas;
(8)
todėl Reglamentas (EB) Nr. 850/2004 turėtų būti atitinkamai iš dalies pakeistas;
(9)
kad bendrovės ir kompetentingos institucijos turėtų pakankamai laiko prisitaikyti prie naujų reikalavimų, šis reglamentas turėtų būti taikomas nuo 2015 m. birželio 18 d.;
(10)
šiame reglamente numatytos priemonės atitinka Europos Parlamento ir Tarybos direktyvos 2008/98/EB (4) 39 straipsniu įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 850/2004 iš dalies keičiamas taip:
1)
IV priedas pakeičiamas šio reglamento I priedo tekstu.
2)
V priedas iš dalies keičiamas pagal šio reglamento II priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2015 m. birželio 18 d..
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gruodžio 17 d.

Labels: 3
1
20